
Årsmelding Kisen MSL 2016
Styret har bestått av:

Leder 


Johan Janssen

Nestleder

Bergsvein Bårdstu

Kasserer

Svein Fladby
Sekretær

Heidi Sørlie-Rogne
Styremedlem

Terje Busk
Styremedlem

Per Arne Nilsen

Styremedlem

Vera Tingsrud

Styremedlem 

Anita Utse

Styremedlem

Jan Tore Aarskog

Varamedlem

Magne Fladby
Styret gjennomførte 2016 7 styremøter. 
De største enkeltsakene som ble besluttet var å søke om NM på luftgevær 2017 og innkjøp av ytterligere 12 Megalink optiske skiver. 
Sittende styret oppfordrer det nye styret til følgende fokusområder for 2017:

· Utendørs 50 m skytebane på Hauerseter dersom det vedtas på årsmøtet.

· Fullføre arbeidet med sponsoravtaler (Norma og Eley).
· Kursing personell som standplassledere og til IT.

Øvrige utvalg og ressurspersoner:

Revisorer:

Leif Betten og Thomas Øvrum.
IT/Data:
Terje Stene (leder).
Vedlikehold:

Trond Gran (leder).



Materialforvalter:
Jørn Dalen (leder, fram til november).
Ungdomsgruppe/HC:
Vera Tingsrud (leder).
Team Kisen Elite:
Terje Busk.
Team Kisen Veteran:
Anita Utse.
Valgkomite:

Knut Gundersen (leder).



Medlemmer 
Etter Alf sin bortgang har vi pr. 1. januar 2017 1 æresmedlem og 149 medlemmer. Vi har 53 ungdommer under 20 år.

SPORTSLIGE RESULTATER 
Også i 2016 har lagets medlemmer oppnådd svært gode resultater. Detaljer om dette framgår i gruppenes årsmeldinger.

Men vi må nevne at vi for første gang i klubbens historie hadde 2 deltagere i OL. 

Først ut var Odd Arne Brekne. Han skjøt både 1/1 match og 60 skudd liggende i Rio. På 1/1 match fikk han 1172 poeng, ble nr 13 og var bare 3 poeng fra finaleplass. Det gikk litt tyngre på 60 skudd liggende med 620,9 poeng og 28 plass. Et godkjent mesterskap, hvor svært små marginer avgjorde kampen om de beste plassene.
Neste ut var Heidi Sørlie-Rogne. Hun skjøt 60 skudd liggende med luftgevær. Hun skjøt 629,2 poeng. Ble nr 19 og var 4,9 poeng fra finaleplass. Absolutt godkjent i sin OL debut. 

ØKONOMI

Regnskapet viser et overskudd på kr 91 000.  De største inntektskildene var bingoavtalen og NM luftgevær.

Lagets økonomi er tilfredsstillende, men vi har utfordringer i framtiden. Vi må være forberedt på gradvis å måtte fornye skiver, monitorer, data, våpen og inventar. Hvis årsmøtet går inn for en utendørs skytebane på Hauerseter, vil det kreve store investeringer. 
Det er også i år mottatt en rekke tilskudd. Disse kommer fra NSF’s breddemidler, NIF’s tippemidler til utstyr, ABC-midler fra kommunen, LAM-midler og NSF’s midler til ungdomsarbeidet. 

Vi har hatt en økning fra 18 til 30 personer som støtter opp om grasrotandelen. Det er gledelig, men fortsatt oppfordrer vi til at flere støtter denne ordningen.

Detaljer om økonomien framgår av kassererens presentasjon.

Vedlikehold.

Vedlikeholdsgruppa har vært ledet av Trond Gran. Nestleder har vært Lars Lømo. I tillegg er Tore Jahr, Kåre Strøm, Ottar Olsen, Anita Utse, Jørn Idar Engh, Finn Hytten og Jan Erik Bøhnsdalen i gruppa. 
Overhalingssyklusen er økt til 5 hovedettersyn i året. Da er det blant annet total overhaling av skiver. I tillegg tømmes og kontrolleres alle kulefangere hver annen måned. Renhold av ventilasjonsbrønnene gjennomføres en gang i året. Innkjøp av de optiske skivene har vist både reduserte kostnader og mindre tidsforbruk til vedlikehold på 50 m banene.
Vedlikeholdsgruppa har loggført 387 timer med arbeid i 2016. I tillegg har det blitt utført mye rydding, kjøring og klargjøring som ikke har blitt registrert. De har i løpet av året blant annet utført diverse elektriker arbeider ved kjøkkenbenk, laget fester i gulv for testbenk, hengt opp reklameplakater, festet teppet på standplass 10-30, lagd nye fester på kulebokser, merket opp standplass-linje med gul maling, byttet frontplater på skive 38-42, skåret ut større hull bak skiver, lagd hyller over vinduer, montert nøkkelsafe, montert låser på skapdører, lagd hylle til liggematter i 2.etg, lagd stativ til store skjermer til NM, lagd kanal for koblingsbokser 50m standplass 1.etg, montert ekstra belysning mot skiver 15 m, montert høyttaleranlegg og ferdigstilt testbenk.


Vedlikeholdsgruppas arbeid er av uvurderlig betydning for laget. Mye av det de gjør er usynlig til daglig. Men uten dette arbeidet hadde anlegget forfalt. 

MATERIALFORVALTER

Jørn Dalen har i 2016 vært lagets materialforvalter. Han har også ansvar for kjøp og salg av lagsammunisjon. Jørn har bedt om avløsning, og vedlikeholdsgruppa har overtatt ansvaret. 
Vi har 6 våpen i kaliber 22. Disse 6 våpnene er utplukket etter testskyting på 50 m.  4 av våpnene har «Stopper» aluminiumsskjefte og 2 har Anschutz treskjefte.  Siktemidlene er oppgradert.  

Laget har nå 2 stk Feinwerkbau 800 og 6 Feinwerkbau 700. To av disse er linksvåpen. Vi har også 5 Feinwerkbau «Evolution» juniorvåpen og 10 Feinwerkbau rekrutteringsvåpen. Totalt antall luftvåpen 23 stk. Alle luftvåpnene ble overhalt av servicemann fra ABS Shooting i desember. 
Laget har gått til innkjøp av momentnøkkel, og videre vil det bli innkjøpt noe mer verktøy og kontrollutstyr til bruk for «innvidde».  Det vil også etter hvert bli etablert en bedre ordning rundt puss av våpen.

IT-GRUPPA

Leder av IT gruppa er Terje Stene. Nestleder i gruppa er Kjell Aarskog. I tillegg består gruppa av Jan Tore Aarskog, Hanne Skarpodde, Vidar Strøm, Håkon Sørli og Bergsvein Bårdstu.

It gruppa har vært involvert i alle konkurranser i regi av Kisen MSL, og det arrangeres konkurranser jevnlig. Det er bra oppmøte fra gruppen og den spiller en vesentlig rolle i driften av Kisen MSL. 

IT gruppa for 2017 vil jobbe med kursing og opplæring av gruppen og arbeid med dokumentering og oppsett for treningskvelder. Det vil også gjøre det lettere å arrangere  blant annet Akershusserie skytinger. 

IT gruppa ønsker at gis opplæring til standplassledere – det er mer regelen enn unntaket at de som sitter på kontoret under våre arrangement også får delvis rolle ute på standplass. Veldig ofte så får de på kontoret rolle også som standplassleder spesielt i 1. etasje. Dette er ikke heldig hverken med tanke på sikkerhet eller arrangement. Det er derfor viktig med opplæring av standplassledere og at medlemmene som har vakt stiller opp.

It gruppa har nå kommet inn i den normale vaktplanen og opplever dette som en veldig bra løsning – dette bør videreføres. 

Oppsett for standplassbord i 2. etasje er kommet på plass. I samarbeid med vedlikeholdsgruppa må alt utstyr fastmonteres slik at levetiden bevares.

En utfordring som ofte havner på IT gruppen sitt bord er resultatlister. Vi har pr. i dag resultatrack – denne blir brukt i større arrangementer – men ofte viser det seg at den ikke er tilstrekkelig til å dekke alle klasser på en god måte. Uansett om vi skal benytte elektroniske resultatlister eller papirutskrifter så bør vi ha en bedre måte å rapportere resultater på. Dette bør vi få på plass til NM 2017. 

It har også kjøpt inn en del nye maskiner, som skal byttes ut med noen av de litt eldre. Dette for å få bedre flyt på datastrømmen. Vi føler at det trådløse nettverket er litt ustabilt til tider, dette er noe vi skal se nærmere på i 2017.

Megalink har nå levert sine beste versjoner og virkelig fått et godt løft. I tillegg med oppsett på de nye skivene på 50m har dette gitt klubben et løft og vi er vesentlig bedre rustet for å arrangere store arrangementer.  Men selv om systemene fungerer kreves det fortsatt bemanning. Noe smårusk er det ennå, men vi føler at ting sklir på plass.

It gruppen ser frem mot et år med nye spennende arrangementer og forhåpentligvis et system og anlegg som legger til rette for gode arrangement. 

UNGDOMSGRUPPA OG RESSURSGRUPPA FOR FUNKSJONSHEMMEDE
Ungdomsutvalget har i 2016 vært ledet av Vera Tingsrud. I tillegg har gruppa bestått av Stian Sørlie-Rogne og Per Olav Karlsen, og mot slutten av året også Tor Erling Engebretsen og Dag Hjelseth.

Jan Tore Aarskog, Andrea Wick, Håkon Sørli, June Haugen, Jonas Dal og Benjamin Tingsrud Karlsen har fungert som trenere i 2016. Trenerstaben har vært en liten utfordring også i 2016 da de fleste er aktive skyttere selv med mye å gjøre. Trenerne gjør en god jobb og vi er veldig glade for å ha de med på laget. 

Ungdomsgruppen har hatt rundt 50 aktive ungdommer i 2016. 35 har skutt stevner i NSF og internasjonalt. Blant mange stevner kan nevnes Norgescup, Eidskog/Kisen Cup, Intershoot i Haag, fellestur Flisa 50m, landsstevnet for rekrutter 50m og Fredrikstad Open.

Gruppa har også gjennomført en rekke aktiviteter for å skaffe inntekter til klubben. Det kan nevnes februarstevnet 10m/50m, landsstevnet for rekrutter, Alfa&Omega, loddsalg, kiosk og mobilinnsamling.

35 av skytterne har deltatt i åpne stevner (NSF/ISSF) i løpet av 2016. Totalt har vi tatt 238 pallplasser (111/76/51). 

Ungdom. 

Flere av skytterne i gruppa i U-14 har i løpet av 2016 tatt steget opp i stående stilling, og deltatt i U16 store deler av året. Gruppa har i 2016 stått for ca. 100 pallplasser totalt i åpne stevner. Halvparten er gull. Høydepunktene er gull i lagskytingen på 50m, 10 individuelle medaljer og 6 lagmedaljer i landsstevnene for Rekrutter på 10- og 50m.

Under NM tok Kisen MSL Ungdom gull i lagskytingen på 50m/liggende i kl U. På laget var Ingrid, Hanna og Martine. Det ble ingen individuelle medaljer, men flere gode plasseringer. 

På Landsstevnet for rekrutter på 10m og 50m ble oppnådd svært gode resultater. Vi fikk en rekke individuelle medaljer. 
Gullmedaljer gikk til:

· Marius Granberg

U13

50m/liggende
· Martin Sørlie-Rogne

U12

10m Sprint

Sølvmedaljer gikk til:
· Hanna Huser


U14

50m/liggende

· Malin Westad


U14

10m Sprint

· Martine Sve


U13

50m/liggende

· Martine Sve


U13

10m Sprint

Bronse medaljer gikk til:
· Rune Oma Urstad

U16

50m/3x10

· Selin Røtterud


U16

10m Sprint

· Martin Sørlie-Rogne

U12

50m/liggende

· Amund Brenne Olsen

U12

10m Sprint

I tillegg gjorde vi det også veldig godt på lagskytingene.
Vi fikk følgende medaljer:

Gullmedaljer

· U14



50m/liggende
(Hanna, Emilie, Selin)

· U13 



50m/liggende
(Marius, Dan Andre, Martine)

· U12 



50m/liggende
(Martin S-R, Vemund, Trym)

· U12 



10m

(Martin S-R, Vemund, Amund)

Sølvmedalje

· U14 



50m/liggende
(Trond Einar, Trygve Erling, Håkon)

Bronsemedalje

· U16 



50m/liggende
(Jon Håvard, Rune, Martinus)

Junior. 

Også juniorene våre har hatt en flott sesong. De har preget resultatlistene både nasjonalt og internasjonalt i løpet av 2016. Totalt har de tatt ca. 140 pallplasser, hvorav nesten halvparten er gull. Av disse inngår flere NM-titler og medaljer i store internasjonale konkurranser og mesterskap.

Vi fikk 11 medaljer i NM og 19 medaljer fra EM/World Cup/Nordisk og andre internasjonale konkurranser. Cirka halvparten gull.

De store høydepunktene er Benjamin T Karlsens gullmedaljer i 3x40 fra World Cup i Gabala, ISAS Dortmund og IWK Berlin, bronsemedaljen fra EM 50m/liggende i tillegg til Jenny Stenes bronse på 50m/liggende fra World Cup i Gabala.

Juniorene våre satte også flere norgesrekorder eller tangerte gjeldene rekorder. 

· Benjamin T Karlsen
50m/3x40 Finale 
455,1 ( World Cup Gabala)

· Jenny Stene 

15m


450 (NM/Nordstrand)

· Benjamin T Karlsen 
15m


450 (NM/Nordstrand)

Individuelt tok juniorene våre 6 individuelle gull-, 2 sølv- og 3 bronsemedaljer i NM. I tillegg 6 gull, 1 sølv og 1 bronsemedalje i lagskytingene.

Individuelt:
Gullmedalje

· June Haugen

50m/liggende

· Jenny Stene

15m

· Jenny Stene

50m/3x20

· Benjamin T Karlsen
15m

· Benjamin T Karlsen
300m/liggende

· Benjamin T Karlsen
300m/3x20

Sølvmedalje

· Jenny


300m/liggende

· Benjamin T Karlsen
50m/liggende

Bronsemedalje

· Eirin Gromsrud 

15m

· Jenny Stene

300m/3x20

· Benjamin T Karlsen 
50m/3x40

Lagskyting:
Gullmedalje

· Jk 


10m


(June, Jenny S, Jenny Aa)

· Jk 


15m


(June, Eirin, Jenny S)

· Jm 


50m/3x40

(Edvard, Benjamin, Sivert)

· Jm 


50m/liggende

(Edvard, Benjamin, Sivert)

· Junior 


300m/3x20 

(Jenny S, Benjamin, Sivert)

· Junior 


300m/liggende 

(Jenny S, Benjamin, Sivert)

Sølvmedalje

· Jm 


10m 


(Mats Andre, Andreas, Benjamin)

Bronsemedalje

· Åpen 


10m sprint 

(Mats Andre, Jenny S, Benjamin)

Internasjonalt (utenom landslag) deltok vi i:
· Swedish Cup Sävsjö

(June, Eirin, Jenny S, Jenny Aa, Mats A, Andreas, Benjamin)

· Intershoot Haag

(June, Jenny S, Benjamin)

· ISAS Dortmund


(June, Jenny S, Benjamin)

· IWK Berlin


(June, Benjamin, Rune)

· ISCH Hannover


(June)

I disse konkurransene fikk følgende medaljer:

Gullmedalje

· Jenny Stene


Swedish Cup (10m)

· Benjamin T Karlsen 

Swedish Cup (10m)

· Benjamin T Karlsen 

Intershoot (10m)

· Benjamin T Karlsen

ISAS (50m/3x40)

· Benjamin T Karlsen

IWK Berlin (50m/3x40)

· Benjamin T Karlsen

IWK Berlin (50m/liggende)

Sølvmedalje

· Benjamin T Karlsen

Swedish Cup (10m)

· Benjamin T Karlsen

Intershoot (10m)

· Benjamin T Karlsen 

IWK Berlin (10m)

Bronsemedalje

· Jenny Stene


Intershoot (10m)

· Benjamin T Karlsen

Intershoot (10m)
På landslaget har vi hatt to skyttere, Jenny Stene og Benjamin T Karlsen. De har deltatt i følgende konkurranser i landslagsregi:

· Jr. World Cup Suhl


Benjamin

· Jr. World Cup Gabala


Jenny S, Benjamin

· EM 10m Györ



Benjamin

· EM 50m Tallinn



Jenny S, Benjamin

· IWK München



Benjamin

· Nordisk Mesterskap Trollhättan
Jenny S, Benjamin

· EYL (Kval. i Finland + finale i Italia)
Jenny S, Benjamin

Det har endt med følgende medaljefangst/topp 10-plasseringer:

Individuelt

Gullmedalje

· Benjamin T Karlsen 


Jr. World Cup Gabala (50m/3x40)

· Benjamin T Karlsen 


Nordisk Mesterskap (50m/liggende)

Sølvmedalje

· Jenny Stene 



Nordisk Mesterskap (50m/3x20)

· Jenny Stene
 


Nordisk Mesterskap (50m/liggende)

· Benjamin T Karlsen 


Nordisk Mesterskap (50m/3x40)

· Benjamin T Karlsen 


Nordisk Mesterskap (10m)

Bronsemedalje

· Jenny Stene 



Jr. World Cup Gabala (50m/liggende)

· Benjamin T Karlsen 


EM Tallinn (50m/liggende)

Lagskyting

Gullmedalje

· Jenny Stene



Jr. World Cup Gabala (50m/liggende)

· Jenny Stene
 


Jr. World Cup Gabala (50m/3x20)

· Jenny Stene
 


EM Tallinn (50m/3x20)

· Benjamin T Karlsen 


Jr. World Cup Gabala (50m/liggende)

· Benjamin T Karlsen 


Jr. World Cup Suhl (50m/liggende)

· Benjamin T Karlsen 


Nordisk Mesterskap (50m/liggende)

· Benjamin T Karlsen 


Nordisk  Mesterskap(50m/3x40)

· Benjamin T Karlsen 


Nordisk Mesterskap (10m)

Sølvmedalje

· Benjamin T Karlsen 


EM Tallinn (50m/liggende)

· Benjamin T Karlsen 


EM Tallinn (50m/3x40)
Juniorene stilte også lag i Akershusserien. Etter å ha vunnet 2. divisjon i sesongen 2014-15 rykket de opp i 1. divisjon forrige sesong. Det gikk meget bra. De tok seg til finalen som nest beste lag etter Høland/Bjørkelangen:

	1
	Høland/Bjørkelangen I
	8309
	12

	2
	Kisen II
	8304
	10

	3
	Kisen I
	8315
	9

	4
	Nordstrand I
	8308
	8

	5
	Oslo Østre SKL. I
	7998
	8

	6
	Rælingen I
	8275
	7

	7
	Oslo Østre M.SKL.
	8220
	2

	8
	Skarpskytten I
	8157
	0


I finalen ble det tungt og de endte sist (4. plass). Til tross for det viser statistikken at vi har 4 av våre skyttere blant de ca. 20 beste individuelt.

2016-17

Ny sesong er i gang. 3 runder er skutt, og vi har vunnet alle komfortabelt. Riktignok har vi i år fått noe drahjelp fra seniorsiden. I nest siste kamp satte vi ny runderekord med 1198p. 

TEAM KISEN ELITE
Team Kisen Elite er et tilbud til skyttere i klubben som ønsker å satse på skyting på elitenivå. 


For å oppfylle Kisen Miniatyrskytterlag sin målsetning om resultater nasjonalt og internasjonalt er Team Kisen Elite en viktig brikke. Det har i lengre tid vært en stabil gruppe som har tilhørt teamet og har hatt faste treninger en gang i uka. 


Sportslig leder for Team Kisen har i 2016 vært Terje Busk.  Styringsgruppen består av to skyttere fra teamet. I 2016 har dette vært Øyvind Solbrekken Flatla og Siri Mortensen. 

For å bli medlem av Team Kisen Elite må utøverne forplikte seg til å trene minst 400 timer i året, stille på ukentlige fellestreninger, representere oss på nasjonale og internasjonale stevner, representere oss på Norgesmesterskapene, utarbeide årsplan med utviklingstrapp, føre treningsdagbok og stille som funksjonærer på stevnene som Team Kisen arrangerer.


Team Kisen Elite har i 2016 hatt noe frafall av skyttere, men har også fått noen nye. På slutten av året består teamet av 14 skyttere. I tillegg er det blitt gitt tilbud til andre skyttere om å delta på våre fellestreninger. Her stilles det ingen forpliktelser til kontrakt eller treningstid. For å få en rød tråd i utviklingen av skyttere i Kisen MSL skal i hovedsak rekrutteringen til Team Kisen gå fra egen ungdomsgruppe og via RTT.

Det er lagt opp til faste treninger hver tirsdag fra klokka 18.00 til 21.00. På disse treningskveldene legges det opp til et fast program som skal følges. Som skyttertrener har vi inngått avtale med Harald Stenvaag. 
For å finansiere deler av denne satsingsgruppa har Team Kisen Elite i samarbeid med Høland Bjørkelangen Skytterlag arrangert innendørs 50m stevne i Alfhallen. Vi har også i 2016 samarbeidet med Norma. Norma Open er nå det 3 største skytterarrangementet i Norge. På stevnet vårt i desember hadde vi ca. 970 forhåndspåmeldte skyttere. Antall deltagere var noe lavere, men vi har satt oss mål om å passere 1000 i 2017. Norma Open gir Teamet og Klubben et gedigent overskudd som gir oss gode vilkår for å fortsette vår satsing. 
8 av skytterne som hører til Team Kisen Elite er jevnlig inne til samlinger med landslaget og vi er dermed en betydelig leverandør av skyttere til det Norske Landslaget. Flere av disse har vært ute og representert Norge i forbindelse med World Cup, EM, Europacupfinale og OL.  
I løpet av sesongen 2016 har skytterne i teamet oppnådd svært gode resultater både i Norge og internasjonalt. Vi har utøvere som hevder seg i alle grener som inngår i NSF på 10m, 15m, 50m og 300m. 


Team Kisen Elite bidrar fortsatt til at Kisen Miniatyrskytterlag er den ledende og dominerende klubben både i Norge og Skandinavia. På bakgrunn av oppnådde resultater gir dette en klar indikasjon på at vi er på riktig spor i forhold til å utvikle skyttere som kan hevde seg på nasjonalt og internasjonalt nivå. 
TEAM KISEN VETERAN
Team Kisen Veteran har Anita Utse som leder. Hun har med seg Knut Gundersen og Svein -Erik Tosterud som hjelpere. Det er etablert fellestreninger både på luftvåpen på onsdag kveld og luft og 50 meter på torsdag formiddag. Mot slutten av året ble formiddagstreningene flyttet fra torsdag til tirsdag. Så langt er det nettopp formiddagsøktene som samler flest skyttere.

Teamet har ikke hatt organiserte reiser på stevner eller samlinger i utlandet, men noen skyttere har deltatt på turer til Tyskland med Norske Skytterveteraner. Teamet var godt representert på Nordisk for Veteraner i Finland, og mange deltok og satte sitt preg på den nyetablerte Norgescupen for veteranskyttere 

I tillegg til de nevnte fellestreningene, har også teamet flere ganger drevet vedlikehold, opprydding og klargjøring til stevner før eller etter trening. Teamet sto også som arrangør av ett 50-meter-stevne i Alfhallen.

ARRANGEMENTER
Det har vært stor stevneaktivitet i hallen med svært bra deltakelse.
Det største arrangementet i egen regi var Kisen Open i januar. Semifinale før de 8 beste gikk til superfinalen fikk veldig god tilbakemelding. 
I tilegg til våre egne stevner ble også hallen stilt til disposisjon for ØRS som gjennomførte NM i bedriftsskyting for luftvåpen og 15 miniatyr. På DFS stevnet til Høland/Bjørkelangen som i stort ble gjennomført av Team Kisen deltok det nesten 900 skyttere.  
IDRETTSLIGE PRESTASJONER

Som det framgår av gruppenes årsmeldinger er 2016 krydret med gode prestasjoner. En utrolig mengde titler og medaljer både internasjonalt og nasjonalt.

Vi er Norges desidert beste klubb innen ISSF matchskyting.
